**У В Е Д О М Л Е Н И Е**

На основание чл. 91, ал. 1 от Изборния кодекс във връзка с произвеждането на избори за президент и вицепрезидент на републиката и предсрочни избори за народни представители за Народно събрание, насрочени за 14.11.2021 г., и съобразно Решение № 831-ПВР/НС от 29.10.2021 г. на Централната избирателна комисия относно гласуване на избиратели, поставени под задължителна карантина или задължителна изолация съгласно Закона за здравето, с подвижна избирателна кутия и Решение № 644-ПВР/НС от 29.09.2021 г. на Централната избирателна комисия относно назначаване съставите на СИК в страната изборите за президент и вицепрезидент на републиката и за народни представители, насрочени за 14.11.2021 г.,

**О П Р Е Д Е Л Я М:**

консултациите за сформиране на съставите на евентуални секции с подвижна избирателна кутия за гласуване на избиратели, поставени под задължителна карантина или задължителна изолация съгласно Закона за здравето и за сформиране на състава на служебна секционна избирателна комисия (СИК) в COVID отделение на територията на Район „Илинден“, да се проведат на 04.11.2021 г. от 10.00 часа в сградата на Района на адрес: гр. София, ж. к. „Захарна фабрика“, ул. „Билянини извори“ № 10, ет. 4, стая 400.

На основание чл. 91, ал. 2 от Изборния кодекс и съобразно Решение 644-ПВР/НС от 29.09.2021 г. на ЦИК в консултациите участват парламентарно представените партии и коалиции в 46-то Народно събрание, които са участвали в предсрочните избори за народни представители на 11 юли 2021 г. и са имали парламентарна група в Народното събрание към 16.09.2021 г.

Парламентарно представени партии и коалиции са:

а) партия „Има такъв народ“ е с парламентарна група от 65 народни представители;

б) коалиция „ГЕРБ-СДС“ е с парламентарна група от 63 народни представители;

в) коалиция „БСП за България“ е с парламентарна група от 36 народни представители;

г) коалиция „Демократична България-обединение“ е с парламентарна група 34 народни представители;

д) партия „ДПС“ е с парламентарна група от 29 народни представители;

е) коалиция „Изправи се! Мутри вън“ е с парламентарна група 13 народни представители.

В консултациите могат да участват и други партии и коалиции, които не са парламентарно представени в 46-то Народно събрание.

Съгласно Решение № 644-ПВР/НС от 29.09.2021 г. на ЦИК при консултациите участващите партии и коалиции представят, както следва.

а) Писмено предложение за състав на СИК, което съдържа:

– наименованието на партията или коалицията, която прави предложението;

– три имена и ЕГН на предложените лица;

– длъжността в комисията, за която се предлагат;

– образование, специалност;

– телефон за връзка с предложеното за член на СИК лице.

б) Заверено от партията копие от удостоверение за актуално правно състояние на партията, издадено не по-рано от 02.09.2021 г., или копие от решението за образуване на коалицията за участие в изборите за 46-то Народно събрание. С тях се удостоверяват имената на лицето/лицата, представляващи партията или коалицията.

в) Когато в консултациите участват упълномощено/и лице/а, се представя пълномощно, подписано от представляващия/ите партията/коалицията, или заверено копие от такова пълномощно.

г) Списък на резервните членове, които да заместят предложените от партиите и коалициите лица за състави на СИК, когато правомощията на член на СИК се прекратят предсрочно в случаите по чл. 51, ал. 2 от ИК или когато член на СИК не се яви в изборния ден. Заместването се извършва с решение на РИК. Списъкът трябва да съдържа данните, посочени в буква „а“.

Настоящото уведомление ще бъде обявено на информационното табло в административната сграда на Район „Илинден“ – гр. София, ж. к. „Захарна фабрика“, ул. „Билянини извори“ № 10, ет. 3, и ще бъде публикувано на интернет страницата на администрацията: [www.ilinden.bg](http://www.ilinden.bg/), както и на интернет страницата на Столичната община: [www.sofia.bg](http://www.sofia.bg/).

С уважение,

**ИВАН БОЖИЛОВ**

*Кмет на Район „Илинден“*